Aug 02,2017
రూ.2లక్షల కోట్ల 'కార్పొరేట్‌' అప్పుల పునరుద్ధరణ : జైట్లీ
న్యూఢిల్లీ : కార్పొరేట్లకు చెందిన భారీ మొత్తం రుణాలను బ్యాంకులు పునరుద్ధరిం చాయి. క్రితం ఆర్ధిక సంవ త్సరంలో ఆ వర్గాలకు చెందిన రూ.2,04,884 కోట్ల అప్పులను పునరద్ద రించినట్టు ఆర్ధిక శాఖ మంత్రి అరుణ్‌ జైట్లీ మంగళవారం రాజ్యసభకు లిఖితపూర్వకంగా తెలిపారు. 2014-15లో రూ.3,70,279 కోట్లు, 2015-16లో రూ.2,99,111 కోట్ల చొప్పున కార్పొరేట్ల అప్పులను పునరుద్ధరించినట్టు వెల్లడించారు. ఎవరి రుణాలు పునరుద్ధరించారు, ఏ ప్రతిపాదికన చేశారు అనే ప్రశ్నకు మంత్రి సమాధానం ఇస్తూ ఈ వ్యవహారం రిజర్వు బ్యాంకు చూసుకుంటుందన్నారు. ఆర్‌బీఐ దీనిపై విధివిధానాలు కలిగి ఉందని, ఆ ప్రకారం జాయింట్‌ లెండర్స్‌ ఫోరమ్‌ (జేఎల్‌ఎఫ్‌), స్ట్రాటజిక్‌ డెట్‌ రీస్ట్రక్షరింగ్‌ (ఎస్‌డీిఆర్‌), స్కీమ్‌ ఫర్‌ సస్టెయినెబుల్‌ స్ట్రక్షరింగ్‌ ఆఫ్‌ స్ట్రెస్‌డ్‌ అసెట్స్‌ (ఎస్‌4ఏ) ప్రకారం అప్పుల పునరుద్ధరణ జరుగుతుందన్నారు. రుణ గ్రహీతల పేర్లు, వివరాలు 1934 బ్యాంకింగ్‌ చట్టాల ప్రకారం ఆర్‌బీఐ యాక్ట్‌ 45ఈ సెక్షన్‌ ప్రకారం రహస్యంగా ఉంచబడుతాయన్నారు. రాజ్యాంగం ప్రకారం ఈ వ్యవహారం జరుగుతుందన్నారు.
మీ స్నేహితులకు రికమెండ్ చెయ్యండి